Rautatientorilla sijaitseva nuoli on halkaisijaltaan noin kymmenen metriä.

Oletko koskaan Rautatientoria ylittäessäsi pysähtynyt paikoillesi ja katsonut jalkoihisi? Jos olet, huomasitko värilliset nupukivet, jotka muodostavat torin pintaan kuvion?

Rautatientorin eteläpäässä on nimittäin ympyrän sisällä noin 10-metrinen nuoli. Se osoittaa kohti Kansallisteatterin sisäänkäyntiä, mutta ei kuitenkaan kohtisuoraan, vaan ihan vähän vinosti oikeaan. Ilmasta käsin nuoli erottuu selkeästi. Mutta mikä se oikeastaan on? Nuolen ympäristö ei tarjoa sen kummempaa selitystä kuviolle, eikä se tunnu olevan samalla lailla tunnettu kuin esimerkiksi Kaivopuiston rannan kompassitori.